**ДО**

**ОПЛ НА ТЕРИТОРИЯТА НА ОБЛАСТ ДОБРИЧ**

**Относно:** *Национална програма за подобряване на ваксинопрофилактиката на сезоннния грип, 2019-2022 г.*

**УВАЖАЕМИ КОЛЕГИ,**

Към настоящия момент в страната за трета поредна година се изпълняват дейности по Националната програма за подобряване на ваксинопрофилактиката на сезонния грип. Основна нейна цел е да се намали заболяемостта, усложненията и смъртността от сезонен грип, чрез повишаване на ваксинационния обхват при възрастните хора на и над 65 год. Тази цел е особено актуална в периода на пандемията от SARS-CoV-2, като в нейния контекст предотвратяването на грипните инфекции се превръща в един от основните приоритети за опазване на общественото здраве, за да се защитят пациентите и да се намали тежестта върху системата на здравеопазването.

В началото на 2021 г. са наблюдавани по-ниски нива на грипна активност от обичайните в световен план. Предвид това, експертите смятат, че е възможен по-тежък предстоящ грипен сезон, ако естественият имунитет, дължащ се на излагане на вируса или вследствие на ваксинациите намалее и/или се появят нови вирулентни щамове. Повишеният обхват с грипни ваксини може да ограничи спада в колективния имунитет, който се наблюдава през последните 12 месеца.

В тази връзка Ви напомняме и обръщаме внимание като изпълнители по Програмата за необходимостта активно да информирате лицата от пациентските си листи, които са на и над 65-годишна възраст, за възможността да се възползват от Програмата, за важността на грипната ваксинация и за потенциалния риск от сезонния грип в условията на пандемия от COVID-19. Също така считаме, че по-добрата осведоменост за Програмата и препоръката, която ОПЛ може да даде на своите пациенти, са ключови и ще подпомогнат за нейното успешно изпълнение.

Убедени сме, че с общи усилия ще бъде възможно Програмата да достигне до най-голям брой лица от целевата група и по този начин ще бъдат защитени човешки животи.

**С уважение,**

